Les Tricheurs
<s>Les Tricheurs () je francusko-italijanski crno-bijeli igrani film snimljen 1958. godine u režiji Marcela Carnea.</s><s>Protagonist, koga tumači Jacques Charrier, je mladi pariški student iz dobro stojeće i "pristojne" porodice koji se upozna sa grupom svojih antiestablišmentskih vršnjaka koji nose jeans, slušaju jazz, žive boemskim životom i otvoreno prakticiraju promiskuitet.</s><s>Radnja prikazuje kako se Bob zaljubi u Mic (čiji lik tumači Pascale Petit), jednu od djevojaka iz grupe, ali kako njihovo druženje završi tragedijom.</s>

<s>Les Tricheurs, za čiji je soundtrack korištena muzika nekih od tada najpopularnijih jazz muzičara, predstavljao je jedno od prvih značajnijih ostvarenja koje se nastojalo baviti generacijskim jazom, odnosno radikalnim odbacivanjem tradicije od strane omladine u tadašnjoj Francuskoj i zapadnom svijetu.</s><s>Film je postigao izuzetnu gledanost i predstavljao je jedno od komercijalno najuspješnijih ostvarenja Carneove filmografije.</s><s>Kritika mu, međutim, nije bila sklona, a pri čemu se posebno istaklo uredništvo uticajnog časopisa Cahiers du cinema, koje ga je proglašavalo oličenjem svega što je prevladano u francuskoj kinematografiji.</s><s>Usprkos toga je imao određen uticaj na sineaste izvan Francuske; među njima je bio i Srećko Weygand koji je 1961. godine u tadašnjoj Jugoslaviji snimio film Igre na skelama koje se ponekad navodi kao njegov neslužbeni remake.</s>

<s>Godine 1987. je u Francuskoj, pak, snimljen svojevrsni nastavak pod naslovom Les Nouveaux Tricheurs.</s>

<s>Uloge
 Pascale Petit: Mic  
 Andréa Parisy: Clo  
 Jacques Charrier: Bob Letellier  
 Laurent Terzieff: Alain  
 Jean-Paul Belmondo: Lou 
 Dany Saval:  Bernardova djevojka  
 Alfonso Mathis: Peter  
 Pierre Brice: Bernard  
 Jacques Marin: Gospodin Félix  
 Dominique Page: Nicole</s>

<s>Vanjske veye</s>

<s>Francuski filmovi
Dramski filmovi
Authority control 2</s>

